4.1.3. Win n umeslay: d ṣṣenf yettili-d s yir imeslayen iswi-is d asqecmeɛ, azawar n umdan wayeḍ. D ugur yettḍurrun timetti imi amdan amekriḍ yeṭṭafar abrid azernan, d win ur yettqadaren ur yesmeḥsisen i lhedra n wiyaḍ. D win iḥemlen ad yezzucel rray-is ɣef wiyaḍ ama d ameqqran neɣ d ameẓyan. Mi ara ad yili d yiwen yesɛan ccan neɣ ixeddem deg umkan yesɛan azal deg tmetti am uselmad yessefk ad nessemres awalen iweznen ad yilin di lmendadis, md: di tefransist ssexdamen  vous  i wqader, ma sxedmen  tu  iwemdan yesɛan azal dakki ad tettwiḥsab d takriṭ n umeslay, imi  tu  ssemrasent mi ara ad ilin d yimdukkal neɣ d watmaten-nsen.